

**HORÁNYI MÁTYÁS ALAPÍTVÁNY**

[**www.horanyimatyasalapitvany.hu**](http://www.horanyimatyasalapitvany.hu)

***Kedves Hispaniszta Barátaink és Támogatóink!***

Nagy örömmel küldöm a Horányi Mátyás Alapítvány körlevelét, mert egy sikeres, eseményekben gazdag évet hagyhattunk magunk mögött.

**2017. október 25**.-én az ELTE Spanyol Tanszéke és a Cervantes Intézet közös rendezvényén visszaemlékezhettünk a **magyarországi hispanizmus 50 évére** és egy kis kiállítás bemutatta a fél évszázad legérdekesebb és legfontosabb emlékeit, közöttük a Spanyol Tanszék megalapítójának, Dr. Horányi Mátyásnak néhány személyes relikviáját, aki januárban ünnepelte volna 90. születésnapját



**November 9-én** került megrendezésre a **IX. Magyar-Katalán Egyetemi Nap**.

Alapítványunk is hozzájárult a rendezvény sikeres lebonyolításához, valamint kifizette két fiatal kutató vonatjegyét.



**November 10-11.-**én került sor a Spanyol Tanszék által megszervezett, és nemzetközi érdeklődést kiváltó **”Talleres de Didáctica de Español, el teatro como atajo pedagógico**”címet viselőrendezvényre, amelynek adminisztratív lebonyolításában dr. Menczel Gabriella Tanszékvezető munkáját segítettük.



**November 30-án** megható élmény volt a **Dr. Kulin Katalin professzor asszony** 90. születésnapja alkalmából, a Spanyol Tanszék Horányi Termében megrendezett tanszéki ünnepségen részt venni

.  

Idén második alkalommal hirdetjük meg pályázatunkat a **Horányi Mátyás Emlékdíj** elnyerésére, immáron két kategóriában. A díjra szakdolgozattal /BA, MA/ illetve doktori dolgozattal lehet pályázni.

2018-ban is nagy örömmel segítjük a **Spanyol Tanszék őszre tervezett rendezvényeit**, részben a NAV-tól beérkezett 1%-os támogatásból, melynek összege 2017-ben 22.450 HUF, de **Hispaniszta Barátaink és Támogatóink célzott befizetései nélkül a már 11 éve működő Horányi Mátyás Alapítvány nem létezhetne!**

***A nagylelkű befizetésekért hálás köszönet!***

Most ismét kérem, hogy a személyi jövedelemadójuk 1%-ról rendelkezzenek javunkra, és ha célkitűzéseinket méltónak tartják egyéb módon is támogassák munkánkat.

Mellékelem az ***EGYSZA nyomtatványt***, amin már feltüntettük a **HORÁNYI MÁTYÁS ALAPÍTVÁNY** adószámát. A nyomtatványon egy technikai számmal rendelkező kedvezményezett (pld. egyházi felekezet) javára is rendelkezhetnek személyi jövedelemadójuk másik 1%-ról. Szintén mellékeljük a NAV tájékoztatóját az 1+1% felajánlásáról. ***Nagyon fontos a formai követelmény és a határidő betartása, mert különben nem érvényes a felajánlás!***

 Szeretettel kívánok Mindenkinek jó egészséget, sok sikert, boldogságot és békességet!

**HORÁNYI MÁTYÁS ALAPÍTVÁNY Kuratóriumának elnöke**